Dawie Roodt en sy 'Russiese poppie'
JY LEES NOU Dawie Roodt en sy 'Russiese poppie'
Deur Marida Fitzpatrick
Hy het nie vir hom ’n bruid in Rusland gaan soek nie, hou ekonoom Dawie Roodt vol. Maar soos die geluk dit wou hê, het hy een in ’n warrelwind-romanse gekry.
“Moenie bekommer nie,” voeg hy gelate by, “ons het entstof teen hondsdolheid, bloedplasma, alles, bly net ?naby my.”
Maar net daar het die romantiese klankbaan van die ?fliek gestop, want toe’s dit bra ongemaklik. “Wat doen jy ?nou? Groet jy met die hand, salueer jy, ek weet nie. Toe ?soen ek haar op die wang. I kissed you on your cheek, you know that?”
“Nou staan ons daar soos ape, soos stom hase, wat sê ?jy nou?”
In ’n stadium het hy die tolk afgeskud en toe koop hulle ?’n klein woordeboekie – “daar ga’t ons toe, soek alles woord vir woord op”.
En toe trou hulle, sommer in ’n woonstel van ’n kennis. Wat was die troudatum? vra ek. Dawie weet nie, kan nie onthou nie. “Aijaijaijaijai,” sê Marina en gee hom ’n yskyk. ?14 Junie 2004, sê sy.
Vir Dawie se ouers en kinders was die Russiese vrou aanvanklik vreemd, maar hulle het dadelik van haar gehou, sê hy. En die huwelik het dadelik gewerk. “Die twee individue het mekaar goed aangevul op daai stadium en doen nog steeds,” sê Dawie. “Dit gaan ’n bietjie seksisties klink, maar ons rolle het gepas. Sy het baie nice na die huis omgesien en vir my ’n ondersteuningsbasis gegee.” Die rolle is nogal tradisioneel, sê hy. Hy werk ontsettend hard, reis baie en is bittermin by die huis. Sy skep vir hulle ’n tuiste en maak ook lekker kos. “Aanvanklik Russiese kos,” sê Dawie, “maar nou enigiets.”
Moet egter nie vir een oomblik dink sy’s onderdanig of suutjiestrap nie, allermins. “Sy’s ’n tough pop,” sê hy. Marina voeg by: “It’s just my genetics.”
En vir die eerste keer in die onderhoud smelt daai ys ’n bietjie en daar skyn ’n glimmer van liefdevolheid deur. “I knew he was not angels,” sê sy en sit haar hand in sy been se waai. “But we live on earth, not sky. No one is angel. If you want angel, look in the sky.”